Odense Adresse-Contoirs Efterretninger, 1830-10-29
Med Hensyn til Proklamationen af 16 Octbr., lod Hs. Kongel. Høihed den provisoriske Regjering i Brussel foreslaae, at alle Fiendtligheder, da Belgierne og Prindsen nu maatte antages at have samme Anskuelser, og en Vaabenstilstand maatte være den naturlige Følge heraf, skulde ophøre, og i dette Tilfælde forpligter han sig til, at intet Anfald skulde blive gjort af de paa Antwerpens Side staaende Tropper. Den provisoriske Regjering synes imidlertid ikke tilbøielig til at indlade sig med Prindsen; thi foreløbigen protesterede den allerede imod, at han først nu erkjendte Belgiens Uafhængighed, som allerede længe faktisk havde fundet Sted, og erklærede derhos, at Folket og ikke Prindsen havde staaet og endnu stod i Spidsen for Bevægelserne. Paa hans Forslag om Vaabenstilstand blev svaret: "at Man ikke kunde fatte nogen Beslutning i denne Henseende, med mindre Prindsen kunde forvisse den om, at alle fremmede Tropper, som endnu befandt sig i Belgien, vare afhængige af ham, og erkjendte ham som Overbefalingsmand; at han havde givet dem befaling til at rømme, Provindsen Antverpen, Byen Mastricht og Citadellet i Dendermonde, og at trække sig tilbage paa hiin Side Moos dyk, eller at befaling hertil i den kortest mulige Tid skulde blive udstædt. Saasnart ingen Belgier meere blev holdt tvungen tilbage i Holland, vilde den provisoriske Regjering ogsaa sætte alle hollandske Fanger i Frihed."de Potter har, formedelst Rygtet, seet sig foranlediget til, offentlig at bekjendtgjøre, at han ifølge sine bekjendte republikanske Grundsætninger hverken som Borger eller som Medlem af den provisoriske Regjering vilde underhandler med Prindsen af Oranien. Den forhenværende Gouverneur i Luxemburg, Hr. Wilmar, er afsat af Regjeringen, i Brussel, og Advokaten Hr. Thorn indsat i hans Sted, ligeledes er Provindsialregjeringens Sæde forlagt fra Staden Luxemburg til Arlon, for at undgaae Forviklinger med Kommandanten for Forbundsbesætningen. Nationalkongressen vil blive aabnet den 3 Novbr. i Generalstaterne Sal i Brussel; men da mange Menigheder have vægret sig ved at erlægge de Skatter, der ene skulde berettige til Valg af Deputerede, saa er Taxten bleven nedsat til det Halve. Forfatningskommissionen har begyndt sit Arbeid, med Erkjendelsen af det monarkiske Princip og Oprettelsen, af et arveligt Pairskammer. Endnu har ingen Udvexling af Fangerne fundet Sted, da Prinds Frederik har nægtet at erkjende de betingelser, som Prindsen af Oranien havde antaget. Hvad de enkelte Stæder angaaer, da er der fra Amsterdam afgaaet det fornødne Kornforraad, for dermed at proviantere Citadellet i Antwerpen, der som Handelsstad neppe vil kunne faae Jnteresse fælleds med Brussel. Den brabantske Fane er dog opplantet der, og en hollandsk Blokadeflaade hindrer de Skibes Afgang, som skulle afgaae til Ghent og Termonde. Medens Pøbelen vanskeligen holdes i Ave i Byen, komme Belgierne stedse nærmere. Den 22de vare de ikke meere end 2 Mile borte. General CorHeiliger havde sit Hovedqvarteer i Berchem; Kanonernes Torden hørtes tydeligt; Portene lukkedes; Kanoner førtes op paa Voldene, og kun i yderste Nød agtede Man at overgive sig. Det engelske Dampskib Furp, som medbragte Depescher for Kongressen i Haag, blev ved en Feiltagelse beskudt af en kongelig Brig ved Jndløbet i Schelde, hvorfor Kapitainen dog strax gjorde Undskyldning. Citadellet i Ghent har overgivet sig; Besætningen bestod af 900 Belgiere og 700 Hollændere, som ere indtrufne til Antmerpen. Pøbelen, der behersker Byen, har plyndret Hertugen af Sachsen Weimars Huus og hans Lyststed udenfor Byen. Vicomte de Pontecoulant staaer i Spidsen for Militairet, og Civilregjeringen befinder sig i stor Finantsforlegenhed. Citadellet ved Termonde har ogsaa overgivet sig. J Brygge har Pøbelen plyndret baade Skibe og Pakhuse, og ved Ponteconlants Ankomst med sine Frivillige blev først tilveiebragt Rolighed. Mastricht er blevet provianteret; for nogle Uger. J Sas og Vermonde er Statskassen bleven plyndret af Pariser Frivillige. Sempst og Campenhont ere rømmede af de kongelige Tropper. De belgiske Soldater blive hjemsendte fra Haag.